CELEX: 32015D2248
Language: et
Date: 2015-10-28 00:00:00
Title: Euroopa Parlamendi ja nõukogu otsus (EL) 2015/2248, 28. oktoober 2015, paindlikkusinstrumendi kasutusele võtmise kohta koheste eelarvemeetmete jaoks Euroopa rände tegevuskava raames

4.12.2015   
            
            
               ET
            
            
               Euroopa Liidu Teataja
            
            
               L 318/36
            
         EUROOPA PARLAMENDI JA NÕUKOGU OTSUS (EL) 2015/2248,
   28. oktoober 2015,
   paindlikkusinstrumendi kasutusele võtmise kohta koheste eelarvemeetmete jaoks Euroopa rände tegevuskava raames
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta, (1) eriti selle punkti 12,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu määruse (EL, Euratom) nr 1311/2013 (2) artikliga 11 lubatakse paindlikkusinstrument kasutusele võtta ülemmääraga 471 miljonit eurot aastas (2011. aasta hindades) selleks, et saaks rahastada selgelt määratletud kulusid, mida ei saa rahastada ühe või mitme muu rubriigi ülemmäärade piires.
            
         
               (2)
            
            
               Olles uurinud kõiki võimalusi jaotada assigneeringud ümber rubriigi 3 („Julgeolek ja kodakondsus”) kulude ülemmäära piires, näib olevat vajalik võtta Euroopa Liidu 2015. aasta üldeelarve täiendavaks rahastamiseks kasutusele paindlikkusinstrumendi vahendeid 66,1 miljoni euro ulatuses, et rahastada meetmeid rände valdkonnas.
            
         
               (3)
            
            
               Paindlikkusinstrumendi kasutusele võtmiseks vajalikud maksete assigneeringud moodustavad 2016. aastal 52,9 miljonit eurot ja 2017. aastal 13,2 miljonit eurot,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu 2015. aasta üldeelarves kasutatakse paindlikkusinstrumenti 66,1 miljoni euro ulatuses rubriigi 3 („Julgeolek ja kodakondsus”) kulukohustuste assigneeringutena.
   Seda summat kasutatakse pagulaskriisi ohjamise meetmete rahastamiseks.
   Paindlikkusinstrumendi kasutusele võtmiseks vajalikud maksete assigneeringud moodustavad 2016. aastal 52,9 miljonit ja 2017. aastal 13,2 miljonit eurot.
   Artikkel 2
   Käesolev otsus avaldatakse Euroopa Liidu Teatajas.
   
      Strasbourg, 28. oktoober 2015
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         N. SCHMIT
      
   
   
      (1)  ELT C 373, 20.12.2013, lk 1.
   
      (2)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).